ดักยิงลูกเขย เถ้าแก่นรินทร์ โรงโม่หินตรังภูทอง เดชะบุญ กระสุนแค่ถากหัว 
วางแผนดักยิงลูกเขย เถ้าแก่นรินทร์ โรงโม่หินตรังภูทอง มือปืนแสร้งเปิดกระโปรงทำเป็นรถเสีย ขณะเหยื่อขับสิบล้อผ่านมา เดชะบุญกระสุนแค่ถากศีรษะคาดคนวงในรู้เห็นเป็นใจ ขณะที่พ่อตาเชื่อ ยิงผิดตัว เพราะลูกเขยเป็นคนขยัน ไม่มีศัตรู,วันนี้เวลา 08.00 น. วันที่ 23 มิ.ย.61 พ.ต.ท.ทวีศักดิ์ ขำผุด รอง ผกก. (สอบสวน) สภ.สิเกา จ.ตรัง รับแจ้งเหตุมีคนถูกยิงด้วยอาวุธปืนได้รับบาดเจ็บที่บริเวณสามแยกปากทางเข้าโรงโม่หิน ถ.สายต้นชด-เขาวิเศษ หมู่ที่ 7 บ้านเขาเพดาน ต.นาเมืองเพชร หลังรับแจ้งจึงรายงานผู้บังคับบัญชาทราบ พร้อมด้วย พล.ต.ต.สมพงศ์ ทองใบ ผบก.ภ.จว.ตรัง, พ.ต.อ.คำรณ ยอดรักษ์ รอง ผบก.ภ.จว.ตรัง, พ.ต.อ.กิตติ์ธเนศ ธนนนันท์ทวีสิน รอง ผบก.ภ.จว.ตรัง พ.ต.อ.ประดิษฐ ชัยพล ผกก.สส.ภ.จว.ตรัง พ.ต.อ.สานิตย์ พลเพชร ผกก.สภ.สิเกา และกำลัง ตร.ชุดสืบสวนฯ รุดไปตรวจสอบยังที่เกิดเหตุ พบรถบรรทุก 10 ล้อ ยี่ห้ออีซูซุ สีฟ้า ทะเบียน 80-7646 ตรัง กระจกด้านหน้ารถติดสติกเกอร์โรงโม่ตรังภูทอง และมีร่องรอยกระสุน 3 รู บริเวณขอบกระจกฝั่งด้านคนขับ,ส่วนผู้บาดเจ็บ ทราบชื่อ นายวัฒนพงศ์ หรืออ้วน ตูพานิช อายุ23 ปี อยู่บ้านเลขที่ 126/2 ม.6 ต.บางหมาก อ.กันตัง จ.ตรัง โดนยิงกระสุนเฉี่ยวที่ศีรษะด้านขวาได้รับบาดเจ็บ ถูกนำตัวไปรักษาตัวที่ รพ.ศูนย์ตรัง ไปก่อนหน้าแล้ว เพื่อให้แพทย์ช่วยเหลือทำแผล และอนุญาตกลับไปรักษาตัวที่บ้านได้ อาการไม่หนักมาก และทราบว่า คนถูกยิงเป็นลูกเขยของ นายนิรินทร์ หรือโกเก่ง กิ่งธนทรัพย์ เจ้าของโรงโม่ตรังภูทอง ตั้งอยู่พื้นที่ หมู่ที่ 7 บ้านเขาเพดาน ต.นาเมืองเพชร อ.สิเกา จ.ตรัง ซึ่งก่อนหน้านี้ เคยตกเป็นข่าวฉาวเหตุการณ์ฆ่ายกครัว 8 ศพ ในพื้นที่ อ.อ่าวลึก จ.กระบี่ เรื่อง ขอยื่นขอสัมปทานระเบิดหิน,ขณะที่แนวทางการสืบสวนสอบสวน ทราบว่า ก่อนเกิดเหตุ แก๊งคนร้ายทำทีว่า รถเสีย ได้เปิดฝากระโปรงหน้ารถยืนอยู่ด้านหน้ารถและหักกิ่งไม้มาวางขวางบนผิวถนน และคนร้ายอีกคนที่ทำหน้าที่โบกรถให้ผู้เสียหายจอดแล้วพูดขอความช่วยเหลือว่า รถเสียช่วยดูรถให้หน่อย แต่อีกคนนั่งอยู่ในรถแต่พอผู้เสียหายจอดรถ คนลั่นไกยิงได้เดินข้ามถนนมาทางด้านหน้ารถ และเมื่อผู้เสียหายเปิดประตูรถคนร้ายก็ได้ชักอาวุธกระหน่ำยิงทันที แต่ผู้เสียหายไหวตัวทันเสียก่อน ได้เปิดประตูกระโดดลงจากรถแล้ววิ่งหลบหนีไป หลังจากนั้น คนร้ายได้ขึ้นรถขับหลบหนีมุ่งหน้าไปทางพื้นที่ ต.เขาวิเศษ ส่วนสาเหตุ กำลังอยู่ระหว่างการสอบสวนเพื่อหาสาเหตุประเด็นเชื่อมโยงไปสู่การวางแผนลวงสังหาร,เจ้าหน้าที่ฯ สอบถามนายวัฒนพงศ์ หรืออ้วน ผู้เสียหาย ให้การว่า ขณะขับรถบรรทุก ตามหลังกันมา 3 คัน ผู้เสียหายขับตามหลังมาคันสุดท้าย ระหว่างทางคนร้าย แสร้งทำทีว่ารถเสียเปิดฝากระโปรงหน้ารถจอดอยู่หน้ารถยนต์กระบะตอนครึ่ง ยี่ห้ออีซูซุ รุ่นดีแม็คซ์ สีฟ้า จำหมายเลขทะเบียนไม่ได้ มีลักษณะที่โหลดเตี้ย ใส่ล้อหน้ากว้าง 18 ใส่ล้อแม็กซ์ แบบก้านสีทอง มองเห็นชัดเจน ผู้เสียหายจำได้ว่า มีคนร้าย จำนวน 3 คน และคนร้ายที่ใช้อาวุธปืนไม่ทราบชนิดและขนาด ยิงใส่ผู้เสียหาย 3 นัด หนึ่งในกลุ่มคนร้ายอายุประมาณ 30 ปี รูปร่างผอมสูง คางแหลมๆ ส่วนสาเหตุสันนิษฐานว่า คนภายในน่าจะมีส่วนรู้เห็นในการวางแผนชี้เป้า อย่างไรก็ตาม ทางเจ้าหน้าที่ ยังไม่ตัดทิ้งประเด็นความขัดแย้งส่วนตัว,ขณะที่ นายนรินทร์ หรือโกเก่ง เผยว่า ลูกเขยปลอดภัยแล้วกระสุนเฉี่ยวศีรษะ ก่อนเกิดเหตุได้มาทำงานขับรถบรรทุกตามปกติทุกวัน เป็นคนขยันทำงาน เหตุการณ์ที่เกิดขึ้นตนคิดว่า น่าจะเป็นการยิงผิดตัวมากกว่า เพราะลูกเขยไม่เคยมีอริศัตรู ที่ไหน แต่ขอให้เป็นหน้าที่ของตำรวจในการติดตามหาตัวกลุ่มคนร้ายมาดำเนินคดีตามกฎหมายโดยเร็ว.
วางแผนดักยิงลูกเขย เถ้าแก่นรินทร์ โรงโม่หินตรังภูทอง มือปืนแสร้งเปิดกระโปรงทำเป็นรถเสีย ขณะเหยื่อขับสิบล้อผ่านมา เดชะบุญกระสุนแค่ถากศีรษะคาดคนวงในรู้เห็นเป็นใจ ขณะที่พ่อตา เชื่อ ยิงผิดตัว 
ดักยิงลูกเขย,เถ้าแก่นรินทร์,โรงโม่หินตรังภูทอง,กระสุนถากหัว,ตรัง,ข่าวทั่วไป